Morten Homann (SF), 2006-05-17:
Nu er det jo ministeren, der taler om at nægte folk muligheden for at nedlægge en forening, det er ikke mig.
Jeg vil gerne sige, at jeg faktisk synes, det er en god idé, hvis man laver beskatning ved salg af andelsboliger, fordi der jo hverken betales avanceskat eller løbende ejendomsværdiskat af andelsboliger.
Men jeg ved godt, at det kan ministeren og jeg ikke blive enige om.
Det illustrerer jo meget godt regeringens generelle position, og at man er handlingslammet.
Man kan godt se, at der er nogle problemer, men man har ikke nogen bud på, hvordan de skal løses.
SF kommer med forslag til, hvordan man kunne have løst det her problem.
Jeg er åben over for, hvis der er andre modeller.
Kan ministeren ikke se, at det er dybt utilfredsstillende for de mange familier med jævne indkomster, som faktisk har brug for, at der er andelsboliger, for at de også kan være en del af boligmarkedet bl.a. her i København?
Hvis vi kan blive enige om, at det er rigtigt, bliver der altså ikke færre andelsboliger i øjeblikket.
Det betyder jo ikke, at vi ikke hele tiden holder det her område under observation, og det har jeg klart tilkendegivet over for Boligudvalget.
Ministeren greb faktisk ind sidste år over for den der fidus med at køre den ene vej og så skabe en ny andelsboligforening samme sted.
Men jeg er nødt til at sige, at vi nok fremover bliver nødt til at acceptere, at der er andelsboligforeninger, som ønsker at sælge deres ejendomme, og jeg mener ikke, man kan indføre regler, som fratager en forening muligheden for at lade sig opløse.
Der kan være gode grunde til, at en andelsboligforening ønsker at opløse sig selv.
Det kan være, at der ikke er nogen, der ønsker at tage sig af bestyrelsesarbejdet; det kan være dårlig økonomi; det kan være andre ting.
Jeg forstår, at ministeren og hr. Morten Homann er fuldstændig uenige om det med at beskatte boliger, og det er selvfølgelig en klar politisk forskellighed, der er partierne imellem.
Nu ved ministeren jo lige så godt som jeg, at der er en væsentlig forskel på mange af de gamle andelsboliger, som jo typisk er nedlagt på grund af de her fiduser, og så mange af de nye andelsboliger, som opføres, nemlig at de gamle er de prisbillige andelsboliger, som ministeren også ønsker skal være med til at give folk med jævne indkomster adgang til boligmarkedet, mens de nye andelsboliger er meget dyrere.
Så når ministeren nu siger, at man gerne vil opretholde, at der er mulighed for, at folk kan få en andelsbolig for på en prisbillig måde at kunne komme ind på boligmarkedet, også folk med jævne indkomster, giver det så ikke anledning til nogen som helst overvejelser, at man på den her måde tømmer markedet for den billige del af andelsboligerne?
Det kan godt være, der så også bliver bygget nogle dyrere i den anden ende, men det hjælper jo ikke de mennesker, som har brug for at have en billig andelsbolig for at få et sted at bo i de store byer.
Jeg ved ikke, om hr. Morten Homann ønsker, at regeringen skal komme med en beskatning af det provenu, man får på andelsboligen.
Jeg ved, at hr. Morten Homann også ønsker beskatning af ejerboligen, så det kunne da være et redskab, som hr. Morten Homann kunne tænkes at anvende.
Jeg må respektere, at der er nogle mennesker, der har en privat forening, og som ønsker at nedlægge den.
Og man kan altid vurdere, om det er godt eller sundt.
Jeg har sagt, at jeg synes, det er godt, vi har andelsboligforeningerne i Danmark, for det giver folk med jævne indkomster mulighed for at have en bolig i vores byer.
Men derfra og til at nægte folk at nedlægge en privat forening mener jeg faktisk er rigtig langt.